Незабравимо лято очаква бургаските деца, участвали в състезанието за 2-ри клас „We love English“ | ЦПЛР - Бургас
четвъртък, 13 Юни, 2019всички новини
Община Бургас и Център за подкрепа на личностното развитие организираха и проведоха първото състезание по английски език за ученици от втори клас “We love English“, в което взеха участие 531 ученици от 28 училища. На второ място бяха класирани 27 второкласника, които получиха сребърен медал и езиков лагер, който стартира на 03.06.2019г./понеделник/ в 9.00ч. и ще продължи до 21.06.2019г./петък/
Децата ще изучават английски език, посредством учебни материали, интерактивни уроци и разнообразие от дидактически игри. Лагерът включва еднодневни екскурзии до Плиска, Аква Калиде – Ветрен и Зоопарк Бургас. Предвидени са ежедневни мероприятия в града – галерии, музеи, културни забележителности, арт–работилници, посещение на Регионалната дирекция “Пожарна безопасност и защита на населението“, Авиомузей и много други.
На финалния ден от лагера – 21.06.19г./петък/, за децата ще бъде организирано заключително парти с аниматор.
На III–то място бяха класирани 24 ученика. Те бяха наградени с езиков курс по английски език, в рамките на 36 учебни часа, който ще стартира на 03.06.2019г. от 9.30ч. в ОУ“А.Г.Коджакафалията“ – гр.Бургас. Осигурени са помагала, предварително избрани и одобрени, както и квалифициран преподавател.
Наградите продължават с отборно първо място за СУ“Св.св. Кирил и Методий“, награда образователна еднодневна екскурзия получава ОУ“Елин Пелин“ , която ще се осъществи на 03.06. и 04.06.2019 г. до гр.Плиска и гр.Котел.